***Kraljevec na Sutli, 20.07.2015***

Na temelju članka 13. Zakona o pravu na pristup informacijama („Narodne novine“, broj: 25/13.) i članka 9. Statuta Vatrogasne zajednice općine Kraljevec na Sutli, Upravni odbor Vatrogasne zajednice općine Kraljevec na Sutli na svojoj sjednici održanoj 20.07.2015. , donio je

ODLUKU

**O ODREĐIVANJU SLUŽBENE OSOBE MJERODAVNE ZA RJEŠAVANJE OSTVARIVANJA PRAVA NA PRISTUP INFORMACIJAMA**

 **Članak 1.**

Za službenu osobu koja je mjerodavna za rješavanje ostvarivanja prava na pristup informacijama određuje se predsjednik Vatrogasne zajednice općine Kraljevec na Sutli **Mario Harapin**.

(u daljnjem tekstu: Službenik za informiranje).

**Članak 2.**

Službenik za informiranje:

 - obavlja poslove redovitog objavljivanja informacija, sukladno unutarnjem ustroju Vatrogasne zajednice općine Kraljevec na Sutli, kao i rješavanje pojedinačnih zahtjeva za pristup informacijama i ponovne uporabe informacija.

 - unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad Vatrogasne zajednice općine Kraljevec na Sutli - osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama.

 **Članak 3.**

 Odluka stupa na snagu danom donošenja.

 **Predsjednik VZO-e Kraljevec na Sutli**

 ***Mario Harapin, bacc.ing.sec.***